Fin lille lys lejlighed på 3. sal (øverste etage) med køkken, soveværelse, badeværelse. Rummene ligger i forlængelse af hinanden. Der er fælles terrasse med 2 andre lejligheder, men hver lejlighed har sin lille andel. Lejligheden er forsynet med airconditionanlæg, derudover er der elektrisk radiator, hvilket er rart på kolde og fugtige dage. Lejligheden har også vaskemaskine. Der er mulighed for at tørre tøj på terrassen. I nærheden af lejligheden ligger garage, Azzurro, hvor de er meget hjælpsomme, hvis man har bil med. Lejligheden ligger i gåafstand fra det meste. Selve gaden er rolig, men der er livlig trafik i kvarteret.